Goreyê zanayîşan  Sîraç Yuksek o ke dewaya PKK’yî  ra Zîndanê Osmanîye de ameyêne tepiştene, çalakîya fedaîye viraşte û şehîd kewt.
Cenazeya  Yuksekî ya ke Sazîya Tibê Edlî (ATK) ya Edene rê ameye wedartene, yeno pawetene ke hetê keye û avûkatê ey ra bêro girewtene.
Destpêkerdişê grevê vêşanîye ra heta nika tewr tay 6 kesan vera tecrîdî cuya xo vîndî kerde.
Medya Çinare 25’ê Adare, Zîndanê Mêrdînî de, Zulkuf Gezen11’ê Adare,  Zîndanê Tekîrdagî de, Ayten Behçete 23’ê Adere, Zîndanê Gebze de, Zehra Saglame 24’ê Adare Zîndanê Oltu de û Yonca Akici  29’ê Adare, Zîndanê Şakranî de çalakîyê fadaîyî viraştî û tewrê kerwanê şehîdan bîyî. Reyn bajarê Krefeldî yê Almanya de 20’ê Sibate de Ûgûr Şakarî vernîya mehkema de xo vêşna û 22‘ Adare de wefat kerd.
